اولوس سؤزونو state-nation آدلانان چاغداش قاورامی ایفاده ائتمک اوچون قوللانا بیلهریک. باخمایاراق کی، اولوسون أسکی آنلامی بوندان بیر آز سئچیلیر. أسکی تورکجه ده میللت آنلامی داشیییان سؤز “بودون”دور. (دیوان لغات تورک) اولوس ایسه اونون بیر بؤلومو، بلکه ده بو گونکو ائتنیک بؤلومه یاخین بیر آنلامدیر. ضیا گؤک آلپا گؤره، «اولوس سؤزو اولمک ülmek مصدریندن گلیر کی، حیصصهلری آییرماق، بؤلمک» آنلامیندادیر. بیر خاقانین بودونو شاهزاده آراسیندا اولوسولارا بؤلونور: اویماق oymaq [خانلیق؟ ملوک الطوایف]. آنجاق زامان آخاریندا آنلام دییشیمینین قاچیلماز اولدوغونا گؤره ایندی “اولوس”ـون میللت آنلامیندا ایشلنمهسینه برائت قازاندیریر. اولوسال: میللی، national؛ اولوسالشدیرما: میللیلشدیرمه؛ اولوسال گلیر: میللی گلیر.
اولوسلار آراسی: بینالخالق، بینالملل، international: چئشیتلی میللتلرین آراسیندا یاپیلان، میللتلرین آراسیندا چوخ یؤنلو ایلیشکیلرله علاقهده اولان.
ایوازطاها
azb_Arab azb_Arab kas_Arab